XOPSLAG-funktion

Indhold

# XOPSLAG

Søger efter en værdi i en matrix og returnerer en reference til en celle eller et celleområde.

Funktionen XOPSLAG (på engelsk: XLOOKUP) er en morderne og fleksibel erstatning for ældre funktioner som LOPSLAG (på engelsk: VLOOKUP) , VOPSLAG (på engelsk: HLOOKUP) og SLÅ.OP (på engelsk: LOOKUP). XOPSLAG understøtter omtrentlig og præcis overensstemmelse, jokertegn (* ?) eller regulære udtryk delvise match, og opslag i lodret eller vandret retning. XOPSLAG kan udføre en baglæns søgning og tilbyder en hurtig binær søgnings-mulighed til arbejde med store datasæt.

### Syntaks

XOPSLAG( [Søgekriterium] ; Søgematrix ; Resultatmatrix [ ; [Resultat hvis ikke fundet] [ ; [Matchtilstand] [ ; Søgetilstand ] ] ] )

Søgekriterium (valgfri): Værdien der skal søges efter i Søgematrix. Værdien kan være en hvilken som helst type. Hvis udeladt, returnerer XOPSLAG de blanke celler der findes i Søgematrix.

Søgematrix: Er referencen på matricen der skal søges i. Matricen skal være en 1-dimensionial matrix (en vektor) og skal være indeholdt i ét ark.

Resultatarray: Er referencen på matricen eller området, som skal returneres.

Hvis Resultatmatrix er et celleområde, skal XOPSLAG-funktionen indskrives som en matrixformel.

Resultat hvis ikke fundet: En tekst eller celleindhold, der skal returneres, hvis Søgekriterium-værdien ikke blev fundet. Hvis der ikke blev fundet et gyldigt match, og Resultat hvis ikke fundet er udeladt, returnerer funktionen #N/A-fejlen.

Matchtilstand (valgfri): Angiver match-typen. Værdien kan være:

- 0: Eksakt match (standard). Hvis Søgekriterium-værdien ikke blev fundet, og teksten Resultat hvis ikke fundet er udeladt, returneres #N/A-fejlen.

- -1: Forsøg eksakt match. Hvis Søgekriterium-værdien ikke blev fundet, så returnér det næste lavere element.

- 1: Forsøg eksakt match. Hvis Søgekriterium-værdien ikke blev fundet, så returnér det næste større element.

- 2: Et jokertegn-match, hvor tegnene * (flere tegn), ? (et enkelt tegn) og ~ har særlige betydninger.

- 3: Et regulært udtryk-match.

Søgetilstand (valgfri): Angiver hvilken søgetilstand, der skal bruges.

- 1: Returnerer den første forekomst, begyndende fra det første element i Søgematrix (standard).

- -1: Baglæns søgning. Returnerer den første forekomst, begyndende fra det sidste element i Søgematrix.

- 2: Binær søgning, som forudsætter at Søgematrix er sorteret i stigende orden. Hvis Søgematrix ikke er sorteret, vil ugyldige resultater blive returneret.

- -2: Binær søgning, som forudsætter at Søgematrix er sorteret i faldende orden. Hvis Søgematrix ikke er sorteret, vil ugyldige resultater blive returneret.

Matchtilstand værdier 2 og 3 kan ikke kombineres med binær søgning (Søgetilstand-værdier 2 eller -2).

Hvilke som helst af de valgfrie argumenter kan udelades. Medtages et valgfrit argument, skal alle de forudgående skilletegn være til stede.

### Eksempler

Antag, at vi har opbygget en lille datavasetabel, der fylder celleområdet A1:DO4 og indeholder grundoplysningerr om 118 kemiske elementer. Den første kolonne indeholder rækkeoverskrifterne "Element", "Symbol", "Atomnummer" og "Relativ Atommasse". De følgende kolonner indeholder de relevante oplysninger for hvert element, ordnet fra venstre mod højre efter atomnummer. for eksempel indeholder cellerne B1:B4 "Brint (Hydrogen)", "H", "1" og "1,008", mens cellerne DO1:DO4 indeholder "Oganesson", "Og", "118" og "294".

| A | B | C | D | ... | DO
--- | --- | --- | --- | --- | --- | ---
1 | Element | Brint (Hydrogen) | Helium | Lithium | ... | Oganesson
2 | Symbol | H | He | Li | ... | Og
3 | Atomnummer | 1 | 2 | 3 | ... | 118
4 | Relativ Atommasse | 1.008 | 4.0026 | 6.94 | ... | 294

{=XOPSLAG("Atomnummer"; A2:A4; A2:DO4)} returnerer matricen

Atomnummer | 1 | 2 | 3 | ... | 118

{=XOPSLAG("Helium"; B1:DO1; B1:DO4)} returnerer matricen

Helium
He
2
4.0026

{=XOPSLAG("Kryptonit"; B1:DO1; B1:DO4; "Ukendt grundstof")} returnerer matricen {"Ukendt grundstof"; "Ukendt grundstof"; "Ukendt grundstof"; Ukendt grundstof"}.

#### Tekniske oplysninger

Denne funktion har været tilgængelig siden LibreOffice 24.8.

Denne funktion er ikke en del af standarden Open Document Format for kontorprogrammer (OpenDocument) Version 1.3. del 4: Omregnet formel (OpenFormula) -format. Navnerummet er

COM.MICROSOFT.XLOOKUP

Relaterede emner

XSAMMENLIGN

Wiki-side for funktionen XOPSLAG (på engelsk: XLOOKUP)