Indhold

# Billedtekst

Tilføjer en nummereret billedtekst til markeret grafik, tabel, ramme, tekstramme eller tegneobjekt. Du kan også gå til denne kommando ved at højreklikke på det element, som du vil tilføje billedteksten til.

For at tilgå denne kommando...

#### Fra menulinen:

Vælg Indsæt ▸ Billedtekst

#### Fra kontekstmenuen:

Vælg Indsæt billedtekst

#### Fra brugerfladen med faneblade:

Vælg Billede ▸ Billedtekst.

#### Fra værktøjslinjer:

Indsæt billedtekst

## Billedtekst

Skriv den tekst, som skal vises efter billedtekstkategorien og billedtekstnummeret.

## Egenskaber

Definér billedtekstindstillinger for den aktuelle markering.

### Kategori

Vælg billedtekstkategorien, eller skriv et navn for at oprette en ny kategori. Kategoriteksten vises før eller efter billedtekstnummeret, afhængigt af indstillingen Rækkefølge i billedtekst under Indstillinger. Billedtekster lavet med en forhåndsdefineret kategori er formateret med en afsnitstypografi med samme navn som kategorien. For eksempel bliver billedtekster lavet med kategorien "Illustration" formateret med afsnitstypografien "Illustration".

### Nummerering

Vælg den type nummerering, som du vil bruge i billedteksten. Valget bruges også på tidligere billedtekster i kategorien.

### Efter nummer

Skriv valgfrie teksttegn, som skal vises mellem nummereringen og kategorien. Kun aktive når Nummerering først er valgt for Rækkefølge i billedtekst i Indstillinger.

### Før billedtekst

Skriv valgfrie tegn, som skal vises efter billedtekstkategori og nummer, og før billedteksten. Disse tegn bliver ikke indsat, hvis der ikke er er en billedtekst.

### Placering

Tilføjer billedteksten foroven eller under det valgte element. Denne indstilling er kun tilgængelig for nogle objekter.

## Indstillinger

Åbner dialogen Indstillinger, hvor det er muligt at tilpasse udseendet af billedtekstetiketten. Du kan vælge at tilføje et overskriftsnummer til billedtekstnummeret, at tilføje en tegntypografi til billedtekstkategorien og billedtekstnummeret, og bestemme rækkefølgen af billedtekstkategorien og billedtekstnummeret.

## Automatisk billedtekst

Åbner dialogen Automatisk billedtekst. Dette er den samme dialog, som du får med Funktioner ▸ Indstillinger LibreOffice Writer ▸ Automatisk billedtekst. Ændringer i denne dialog påvirker ikke den indsatte billedtekst for den aktuelle markering.

Relaterede emner

Bruge billedtekster

Tilføjelse af overskriftsnumre til billedtekster