Indhold

# Brugerdefinerede kanter i tekstdokumenter

Du kan anvende et udvalg af forskellige kanter til udvalgte celler i en Writer-tabel eller til hele tabellen. Andre objekter i tekstdokumenter kan også have brugerdefinerede kanter. For eksempel kan du tildele kanter til sidetypografier, til rammer og til indsatte billeder eller diagrammer.

1. Marker en celle eller et område af celler i en Writer tabel.

2. Vælg Tabel ▸ Egenskaber.

3. Klik på fanebladet Kanter i dialogen.

4. Vælg de kantindstillinger, du vil anvende og klik på OK.

Valgmulighederne under Linjeplacering kan bruges til at anvende flere kanttyper.

## Markering af celler

Afhængig af markeringen af celler ser området forskelligt ud.

Markering | Linjeplaceringsområde
--- | ---
Hvis en enkelt celle er valgt i en tabel med flere celler eller hvis markøren er placeret inde i en celle, uden at nogen celle er valgt |
En tabel med en celle, hvor cellen er valgt |
Celler i en kolonne valgt |
Celler i en række valgt |
En tabel som består af 2x2 eller flere celler, hvor hele tabellen er valgt |

## Standardindstillinger

Klik på et af Standardikonerne for at sætte eller nulstille flere kanter.

- De tynde grå linjer inde i ikonet viser, hvilke kanter der bliver nulstillet eller slettet.

- De mørke linjer inde i ikonet viser, hvilke kanter der vil få tildelt den valgte linjestil og farve.

- De tykke grå linjer inde i ikonet viser, hvilke kanter der vil forblive uændrede.

### Eksempler

Vælg en blok med omkring 8x8 celler, og vælg så Tabel ▸Egenskaber ▸ (fanebladet) Kanter.

- Klik på det venstre ikon for at slette alle kanter. Dette fjerner både rammen og alle indre linjer.

- Klik på det andet ikon fra venstre til sætte de ydre kanter og fjerne alle andre linjer.

- Klik på ikonet længst til højre for at sætte en ydre kant. De inderste kanter ændres ikke.

Nu kan du fortsætte med at se, hvilke linjer de øvrige ikoner vil sætte eller fjerne.

## Brugerdefinerede indstillinger

I området Brugerdefineret kan du klikke for at sætte eller fjerne individuelle linjer. Forhåndsvisningen viser linjer i tre forskellige udgaver.

Gentagne klik på en kant eller et hjørne skifter mellem de forskellige udgaver.

Stregtyper | Billede | Betydning
--- | --- | ---
En sort streg |  | En sort linje sætter den tilsvarende linje i de valgte celler. Linjen vises som en punkteret linje, når du vælger stilen 0,05 pt. Dobbelte linjer vises, når du vælger en stil med dobbelte streger.
En grå streg |  | En grå linje vises, når den tilsvarende linje i de valgte celler ikke vil blive ændret. Ingen linje vil blive sat eller fjernet på denne placering.
En hvid streg |  | En hvid linje vises, når den tilsvarende linje i de valgte celler vil blive fjernet.

### Eksempler

1. Marker en enkelt celle i en Writer-tabel, vælg derefter Tabel ▸ Egenskaber ▸ Kanter.

2. Vælg en tyk linjetype.

3. For at sætte en nedre kant skal du klikke på den nederste kant flere gange, indtil du ser en tyk linje.

Alle celler i en tabel i Writer har mindst en venstre- og bundlinje. De fleste celler i tabellens ydergrænse har som standard flere linjer.

Alle linjer, som vises med hvid farve i forhåndsvisningen, vil blive fjernet fra cellen.

Brugerdefinerede kanter i celler

Definerer kanter for tegn

Definere kanter for sider

Definere kanter omkring afsnit