Hente paletter for farve, farveovergange og skraveringsmønstre

Indhold

# Hente paletter for farver, farveovergange og skraveringsmønstre

Du kan bruge LibreOffice-udvidelser til at tilføje paletter for farver, farveovergange eller skraveringsmønstre.

### For at hente en farvepalette:

#### Direkte fra dialogen Udvidelser

Hvis du har en brugerdefineret palet tilgængelig som en udvidelse, så brug dialogen Udvidelser til at hente paletten i LibreOffice.

1. Åbn dialogen Udvidelser.

2. Klik på Tilføj

3. Vælg udvidelsesfilen (normalt en fil med filtypen oxt)

4. Klik på OK. Du vil blive bedt om at genstarte LibreOffice.

#### Fra dialogen Flade

Hentning af farvepaletter fra dialogen Flade viser en dialog med alle de farvepaletter, som er tilgængelige på web-siden for LibreOffice-udvidelser (extensions).

1. Vælg Formatér ▸ Flade og klik på fanebladet Farver.

2. Klik på knappen Tilføj farvepaletter gennem udvidelser. En dialog med alle de farvepaletter, som er tilgængelige på web-siden for LibreOffice-udvidelser (extensions), vises.

3. Find farvepaletten, du ønsker at hente, og klik derefter på Installér.

4. Luk dialogen Udvidelser. Du vil blive bedt om at genstarte LibreOffice.

### Om standardfarve-paletterne:

Farvelisten freieFarbe HLC er baseret på CIELAB-modellen og er optimeret for professionel CMYK-udskrift.

Farverne i paletterne Compatibility og HTML er optimerede for visning med en opløsning på 256 farver.

Paletterne "LibreOffice" og "Material" indeholder den officielle LibreOffice palet og paletten Material Design.

Paletten "tonal" giver et sæt farver organiseret efter luminanskontrast, som fungerer på tværs af forskellige hardware.

### For at hente en farveovergangs og skraverings-palet:

##### Direkte fra dialogen Udvidelser

Hvis du har en brugerdefineret palet tilgængelig som en udvidelse, så brug dialogen Udvidelser til at hente paletten i LibreOffice.

1. Åbn dialogen Udvidelser.

2. Klik på Tilføj

3. Vælg udvidelsesfilen (normalt en fil med filtypen oxt)

4. Klik på OK. Du vil blive bedt om at genstarte LibreOffice.

Relaterede emner

Hjemmeside for udvidelser (extensions).

Formatér ▸ Flade

Indlæsning af linje- og piletyper