Indhold

# Fjerne linjeskift

Brug Autokorrekturfunktionen til at fjerne linjeskift, som forekommer inden i sætninger. Uønskede linjeskift kan forekomme, når du kopierer tekst fra en anden kilde og indsætter den i et tekstdokument.

Denne Autokorrektur-funktion virker kun på tekst, som er formateret med afsnitstypografien "Standard".

1. Vælg Funktioner ▸ Autokorrektur ▸ Indstillinger for autokorrektur.

2. På fanebladet Indstillinger, vær sikker på at Kombinér enkeltlinjede afsnit fra 50% er valgt. For at ændre minimumsprocentdelen for linjelængden, dobbeltklik på indstillingen, og indtast så en ny procentdel.

3. Klik på OK.

4. Vælg den tekst der indeholder de linjeskift, som du vil fjerne.

5. I feltet Anvend typografi på værktøjslinjen Formatering skal du vælge "Standard".

6. Vælg Funktioner - Autokorrektur - Anvend.

Relaterede emner

Deaktivering af Autokorrektur